techiaith/cofnodycynulliad_en-cy huggingface dataset:
English: If I may just come in on that, in terms of looking through the code, which you have prepared for today, once again we saw that it said 'the basis of respect', but I would say that there is a need to go one step further. As a charity that works with employers to adopt policies and to develop policies that are specifically inclusive of the right of LGBT people, I would say that, certainly, it is good practice to give some examples in terms of conduct - in order to make sure that people do understand, 'Well this is the system or the complaints procedure that is relevant for my complaint.' I think, in terms of going back once again to this issue of communication, the code, I would say, explains a lot in terms of how politicians and elected members should behave, politically speaking. So, there are examples that state that you should declare that you have an interest in a company, for example, or something similar. But in terms of inappropriate conduct, there isn't, having looked through the code - . I do welcome the fact that there is going to be an additional policy as an addendum to the code, but I would say, in terms of political behaviour - there are certainly examples there, but I also take your point about the need to be extremely aware that we don't tell people that this is the only type of thing you can make a complaint about. But it is important that we do give examples, in order to empower people to think, 'Well, no, that isn't right, so I can make a complaint through this structure.'
Welsh: Os caf i jest ddod i mewn ar hynny, o ran edrych drwy'r cod, rydych chi wedi ei baratoi ar gyfer heddiw, roeddem ni'n gweld, eto, ei fod o'n dweud ' the basis of respect ', ond buaswn i'n dweud bod angen mynd gam ymhellach. Fel elusen sy'n gweithio efo cyflogwyr i fabwysiadu polisïau a datblygu polisïau sy'n benodol yn gynhwysol o hawliau pobl LGBT, buaswn i'n dweud, yn bendant, mae o yn ymarfer da i roi ychydig o enghreifftiau o ran beth ydy ymddygiad - er mwyn gwneud yn siŵr bod pobl yn gwybod, 'Ocê, dyna ydy'r system, neu'r weithdrefn, gwyno sydd yn berthnasol ar gyfer fy nghwyn i.' Rwy'n meddwl, gan fynd yn ôl eto i'r cyfathrebu, mae'r cod, fe fuaswn i'n dweud, yn egluro lot o ran sut mae gwleidyddion ac aelodau etholedig i fod i ymddwyn yn wleidyddol. Felly, mae yna enghreifftiau yn dweud y dylech chi ddatgan os oes gennych chi fuddiannau mewn cwmni, er enghraifft, neu beth bynnag. Ond o ran ymddygiad anweddus, nid oes yna, drwy bori drwy'r cod - . Rydw i'n croesawu'r ffaith bod yna bolisi ychwanegol yn mynd i fod fel atodiad i'r cod, ond mi fuaswn i'n dweud, ar yr elfen ymddygiad gwleidyddol - yn sicr mae yna enghreifftiau yna, ond hefyd rydw i'n cymryd eich pwynt chi bod angen bod yn hynod ymwybodol ein bod ni ddim yn dweud wrth bobl mai dyma ydy'r unig fath o bethau y gallwch chi gwyno amdanyn nhw. Ond mae hi yn bwysig ein bod ni'n rhoi'r enghreifftiau, er mwyn grymuso pobl i feddwl, 'Na, nid ydy hynny'n iawn, felly mi allaf i gwyno drwy'r strwythur yma.'
English: On that point, are you saying that we should only be providing examples, perhaps, and not a list, necessarily?
Welsh: Ar y pwynt yna, a ydych chi'n dweud mai dim ond rhoi enghreifftiau, efallai, y dylem ni fod yn ei wneud, ac nid rhoi rhestr, o reidrwydd?
English: Once again, I think it comes down to how the code and the policy are communicated. So, perhaps other members of the panel could give better examples, but you've got the policy and the code in once sense, but, really, what's important is that that is communicated. So, you could use, as Ruth was saying, the method of communication. You could possibly think about using a definition of what inappropriate conduct looks like.
Welsh: Rydw i'n meddwl, eto, ei fod o lawr i sut mae'r cod a'r polisi yn cael eu cyfathrebu. Felly, efallai y buasai'r panel yn y fan hyn yn gallu rhoi enghreifftiau gwell, ond mae gennych chi bolisïau a'r cod mewn un ystyr, ond beth sy'n bwysig ydy bod hynny wedyn yn cael ei gyfathrebu. Felly, fe allwch chi ddefnyddio, fel roedd Ruth yn ei ddweud, y dull o gyfathrebu wedyn. Fe allwch chi, o bosib, ddefnyddio diffiniad o beth ydy ymddygiad amhriodol.
English: Yes, and I'm going to speak in Welsh. We're talking about the code of conduct here, and there is a danger in concentrating too much on complaints. Now, of course, we have to protect people through a complaints procedure, but we also need to protect people from this behaviour taking place in the first instance. So, you're talking about the grey areas; well, for me, the grey area is, 'Don't behave in a way that is inappropriate in any way', and rather than having a long list - and perhaps examples could be used in those lists - having definitions stating exactly what sexual harassment is, what exactly inappropriate behaviour is, and that Members, staff and visitors should behave in a way that is consistent with or that comes under these codes, rather than the person who is suffering because of inappropriate behaviour having to prove what that grey area is. Rather, it should be the perpetrators of this behaviour - they are the ones who have the responsibility not to do it in the first place.
Welsh: Ydw, ac rwy'n mynd i siarad yn Gymraeg. Rydym ni'n sôn am y cod ymddygiad fan hyn. Mae yna beryg canolbwyntio'n ormodol ar gwynion. Wrth gwrs, mae'n rhaid gwarchod pobl drwy broses gwynion, ond mae'n rhaid gwarchod pobl rhag yr ymddygiad yma yn digwydd yn y lle cyntaf. Felly, rydych chi'n sôn am y grey area. I fi, y grey area yna yw, 'Paid ag ymddwyn mewn ffordd sydd yn amhriodol mewn unrhyw ffordd', ac yn hytrach na chael rhestrau hir - ac efallai bod yna ddefnydd o enghreifftiau mewn rhestrau - cael diffiniadau am beth yn union yw aflonyddu rhywiol, beth yn union yw ymddygiad amhriodol, a dylai Aelodau, staff ac ymwelwyr ymddwyn mewn ffordd sydd yn gyson, sydd yn cyd-fynd â'r codau yma, yn hytrach na'r person sydd yn dioddef ymddygiad amhriodol yn gorfod profi beth yw'r ardal lwyd yma yn y canol, achos y bobl sy'n gweithredu fel hyn sydd â'r cyfrifoldeb i beidio â gwneud hynny yn y lle cyntaf.
English: I saw in one of the papers a reference to a complaints officer. Are you of the view that every case should be referred to the standards commissioner, or do you feel there is a place for a more general officer? In the case of Assembly Members, I presume it would go to the commissioner. I'm just asking the question.
Welsh: Roeddwn i'n gweld yn un o'r papurau gyfeiriad at swyddog cwynion - complaints officer. A ydych chi o'r farn y dylai bod pob achos gael ei gyfeirio at y comisiynydd safonau, neu a ydych chi'n teimlo bod yna le i ryw swyddog mwy cyffredinol? Yn amlwg, os ydym ni'n sôn am Aelodau'r Cynulliad, byddai rhywun yn tybio bod yn rhaid i bopeth fynd at y comisiynydd, efallai. Rwyf jest yn gofyn y cwestiwn.
English: Thank you very much, Chair. Thank you for your attendance with us this morning. May I just ask, bearing in mind that 84 per cent of homes in Wales are either owner-occupied or rented from a private landlord, what do you think is the best way for the Welsh Government to support a transition to highly energy-efficient housing in these sectors?
Welsh: Diolch yn fawr, Gadeirydd. Diolch am eich presenoldeb yma heddiw. A allaf i jyst gofyn, o gofio bod 84 y cant o gartrefi Cymru naill ai'n perthyn i'r deiliad neu'n cael eu rhentu oddi wrth landlordiaid yn y sector breifat - landlordiaid preifat, felly - beth ydy'r ffordd orau, yn eich barn chi, i Lywodraeth Cymru helpu i bontio tuag at dai sy'n effeithlon iawn o ran ynni yn y sectorau yma?
English: The first item on our agenda this afternoon is questions to the Cabinet Secretary for Local Government and Public Services, and the first question is from Angela Burns.
Welsh: Yr eitem gyntaf ar ein hagenda ni'r prynhawn yma yw'r cwestiynau i Ysgrifennydd y Cabinet dros Lywodraeth Leol a Gwasanaethau Cyhoeddus, a'r cwestiwn cyntaf, Angela Burns.
English: Through the third sector support Wales grant in 2017-18, we provided £176,217 to the Carmarthenshire Association of Voluntary Services in core funding, to help local organisations with fundraising, good governance, safeguarding and volunteering. I have already committed to the same amount for 2018-19.
Welsh: Drwy grant cefnogi trydydd sector Cymru yn 2017-18, darparwyd £176,217 gennym i Gymdeithas Gwasanaethau Gwirfoddol Sir Gâr mewn cyllid craidd, i gynorthwyo sefydliadau lleol gyda'r gwaith o godi arian, llywodraethu da, diogelu a gwirfoddoli. Rwyf eisoes wedi ymrwymo i'r un swm yn 2018-19.
English: Thank you for your response. As I'm sure you know, there are some extraordinarily community-minded organisations based in Carmarthenshire that rely very, very heavily on volunteers - organisations from CAVS, to Homestart Carmarthenshire, ward befrienders at Glangwili hospital, animal rescue sites, home visiting volunteers. And they've really stepped up to the plate, especially at times like this when public funds are tighter. What could you as the Welsh Government do to encourage more people into volunteering, not only to help these extraordinary organisations, and to give them the numbers and the arms and legs that they need to go about doing what they do, but also because volunteering is so good for the person who's doing the volunteering? It helps to combat some of the ills we talk about, like isolation and loneliness, it's good for the soul, and it's really good for the organisations. And I just wonder what help you can give to encourage more people to do voluntary work, particularly younger people - and I don't mean necessarily the teenagers, but the 30, 40, 50-year-old bracket, where there's a huge gap.
Welsh: Diolch am eich ymateb. Fel y gwyddoch, rwy'n siŵr, ceir rhai mudiadau gydag agwedd gymunedol iawn yn Sir Gaerfyrddin sy'n dibynnu'n fawr iawn ar wirfoddolwyr - sefydliadau o Gymdeithas Gwasanaethau Gwirfoddol Sir Gâr, i Home-Start Sir Gaerfyrddin, cyfeillion ward yn Ysbyty Glangwili, safleoedd achub anifeiliaid, gwirfoddolwyr sy'n ymweld â'r cartref. Ac maent wedi camu i'r adwy, yn enwedig mewn cyfnod fel hwn pan mae llai o arian cyhoeddus ar gael. Beth y gallech chi fel Llywodraeth Cymru ei wneud i annog mwy o bobl i wirfoddoli, nid yn unig er mwyn cynorthwyo'r sefydliadau arbennig hyn, a darparu'r niferoedd a'r breichiau a'r coesau y mae eu hangen arnynt er mwyn gwneud yr hyn a wnânt, ond hefyd gan fod gwirfoddoli mor dda i'r unigolyn sy'n gwirfoddoli? Mae'n gymorth i frwydro yn erbyn rhai o'r problemau rydym yn sôn amdanynt, fel unigedd ac unigrwydd, mae'n dda i'r enaid, ac mae'n dda iawn i'r sefydliadau. A tybed pa gymorth y gallwch ei roi i annog mwy o bobl i wneud gwaith gwirfoddol, yn enwedig pobl iau - ac nid wyf yn golygu pobl yn eu harddegau o reidrwydd, ond pobl 30, 40, 50 oed, lle y ceir bwlch enfawr.
English: I am providing £30 million in this financial year across all local authorities for the refurbishment of local roads. Details have been shared with local authorities.
Welsh: Rwy'n darparu £30 miliwn yn ystod y flwyddyn ariannol hon ar draws pob awdurdod lleol ar gyfer adnewyddu ffyrdd lleol. Mae'r manylion wedi cael eu rhannu gydag awdurdodau lleol.
English: Thank you, Cabinet Secretary. Earlier this month, you announced that the Welsh Government was providing councils in Wales with £30 million to improve the state of roads in their areas, and this measure was indeed widely welcomed from all corners of the political spectrum. Councillor Anthony Hunt, Welsh Local Government Association spokesman for finance and resources stated, 'We will look forward to continuing to have constructive and open dialogue to find sustainable responses.' Cabinet Secretary, based on the established highway allocation formula, what amount of moneys will Islwyn's Caerphilly County Borough Council receive from the £30 million investment, and what future opportunities are open to the Welsh Government to directly invest in the Welsh road network?
Welsh: Diolch, Ysgrifennydd y Cabinet. Yn gynharach y mis hwn, fe gyhoeddoch chi fod Llywodraeth Cymru yn darparu £30 miliwn i gynghorau yng Nghymru er mwyn gwella cyflwr y ffyrdd yn eu hardaloedd, a chroesawyd hyn gan bob rhan o'r sbectrwm gwleidyddol. Dywedodd y Cynghorydd Anthony Hunt, llefarydd Cymdeithas Llywodraeth Leol Cymru ar gyllid ac adnoddau, 'Edrychwn ymlaen at barhau i drafod yn adeiladol ac yn agored er mwyn canfod atebion cynaliadwy.' Ysgrifennydd y Cabinet, yn seiliedig ar y fformiwla ddyrannu sefydledig ar gyfer priffyrdd, faint o arian y bydd Cyngor Bwrdeistref Sirol Caerffili yn Islwyn yn ei dderbyn o'r buddsoddiad o £30 miliwn, a pha gyfleoedd a fydd ar gael yn y dyfodol i Lywodraeth Cymru fuddsoddi'n uniongyrchol yn rhwydwaith ffyrdd Cymru?
English: Presiding Officer, to answer the two questions directly, Caerphilly County Borough Council will receive an additional £1.5 million to spend on roads through this scheme, and responsibility for general road improvement, road spending and road maintenance, of course, falls to my colleague the Cabinet Secretary for economy and infrastructure. But can I go a bit further than that in answering this question? I think it's important that we do support local authorities in ensuring that our local road network is fit for purpose. We all know that there are some significant problems in all parts of the country, and that is why, when we had the opportunity to do so, we found the £30 million in capital, available immediately to all local authorities, distributed on a fair basis, to ensure that local authorities have the resources, as well as the responsibility to be able to invest in a stable and safe road network. We've worked with Anthony Hunt and his colleagues to ensure that has been made available immediately, and I look forward to local authorities continuing a conversation with us about how we can work together in the future to maintain a safe and stable local road network.
Welsh: Lywydd, i ateb y ddau gwestiwn yn uniongyrchol, bydd Cyngor Bwrdeistref Sirol Caerffili yn derbyn £1.5 miliwn yn ychwanegol i wario ar ffyrdd drwy'r cynllun hwn, ac mae gwelliannau cyffredinol i ffyrdd, gwariant ar ffyrdd a chynnal a chadw ffyrdd, wrth gwrs, yn gyfrifoldebau i fy nghyd-Aelod, Ysgrifennydd y Cabinet dros yr economi a'r seilwaith. Ond a gaf fi fynd ychydig ymhellach wrth ateb y cwestiwn hwn? Credaf ei bod yn bwysig ein bod yn cefnogi awdurdodau lleol wrth sicrhau bod ein rhwydwaith ffyrdd lleol yn addas at y diben. Gŵyr pob un ohonom fod problemau sylweddol ym mhob rhan o'r wlad, a dyna pam y darparwyd £30 miliwn gennym mewn cyfalaf, pan gawsom y cyfle i wneud hynny, i'r holl awdurdodau lleol, wedi ei ddosbarthu'n deg i sicrhau bod gan awdurdodau lleol adnoddau, yn ogystal â chyfrifoldeb i allu buddsoddi mewn rhwydwaith ffyrdd sefydlog a diogel. Rydym wedi gweithio gydag Anthony Hunt a'i gydweithwyr i sicrhau bod yr arian hwnnw ar gael ar unwaith, ac edrychaf ymlaen at sgwrs barhaus rhyngom ni a'r awdurdodau lleol ynglŷn â sut y gallwn gydweithio yn y dyfodol i gynnal rhwydwaith ffyrdd lleol diogel a sefydlog.
English: Cabinet Secretary, given that you've got those very useful figures to hand in front of you, it would be remiss of me not to ask about my own local authority, at the risk of being parochial. Monmouthshire County Council - what share are they going to receive of that £30 million? We've heard how much Caerphilly will receive, so if you could update us on that, that would be great. And, also, in terms of the wider sharing out of that money, how do you envisage it being divided between urban and rural authorities, because there's clearly a large number of rural roads that are falling into disrepair and facing closure, and it's a lot more costly to try and maintain some of those roads in some of our rural authorities across Wales?
Welsh: Ysgrifennydd y Cabinet, o gofio bod y ffigurau defnyddiol iawn hynny gennych o'ch blaen, byddwn ar fai pe na bawn yn eich holi ynglŷn â fy awdurdod lleol fy hun, os caf fentro bod yn blwyfol. Cyngor Sir Fynwy - pa gyfran y byddant hwy yn ei derbyn o'r £30 miliwn hwnnw? Rydym wedi clywed faint y bydd Caerffili yn ei dderbyn, felly os gallwch roi diweddariad inni ar hynny, byddai hynny'n wych. A hefyd, o ran rhannu'r arian hwnnw yn ehangach, sut rydych yn rhagweld y bydd yn cael ei rannu rhwng awdurdodau trefol a gwledig, oherwydd mae'n amlwg fod nifer fawr o ffyrdd gwledig mewn cyflwr gwael ac mewn perygl o gau, ac mae'n llawer drytach ceisio cynnal rhai o'r ffyrdd hynny yn rhai o'n hawdurdodau gwledig yng Nghymru?
English: Presiding Officer, nobody's surprised that Nick Ramsay's used the opportunity to ask the question he has. Members may be more surprised that I know the answer. Monmouthshire County Council will receive £921,218 as a consequence of this grant. The £30 million capital grant has been distributed using the transport element of the general capital funding formula, and this formula has been agreed with local government. I will say in answer to the question that I think it's important to ensure that these moneys are distributed fairly between urban and rural, north and south, according to the needs of the area, and I hope that the funding formula that we have available to us does exactly that.
Welsh: Lywydd, nid oes neb yn synnu bod Nick Ramsay wedi defnyddio'r cyfle i ofyn y cwestiwn a ofynnwyd ganddo. Efallai y bydd yn fwy o syndod i'r Aelodau fy mod yn gwybod yr ateb. Bydd Cyngor Sir Fynwy yn derbyn £921,218 o ganlyniad i'r grant hwn. Dosbarthwyd y grant cyfalaf o £30 miliwn gan ddefnyddio elfen drafnidiaeth y fformiwla gyffredinol ar gyfer cyllid cyfalaf, a chytunwyd ar y fformiwla hon gyda llywodraeth leol. Hoffwn ddweud wrth ateb y cwestiwn fy mod yn credu ei bod yn bwysig sicrhau bod yr arian hwn yn cael ei ddosbarthu'n deg rhwng ardaloedd trefol a gwledig, rhwng y gogledd a'r de, yn ôl anghenion yr ardal, a gobeithiaf y bydd y fformiwla ariannu sydd ar gael inni yn gwneud yn union hynny.
English: Cabinet Secretary, the backlog of road repairs is having a detrimental effect on the people in my region, South Wales West. One of my constituents is unable to take his wheelchair-bound wife out because of the state of the pavements around their home. When he called the council, they simply said that he was at the bottom of a very long list of repairs. So, how does your Government plan to tackle the backlog of repairs, which are trapping people in their homes, damaging their vehicles and resulting in personal injury?
Welsh: Ysgrifennydd y Cabinet, mae'r ôl-groniad o waith atgyweirio ffyrdd yn effeithio'n niweidiol ar bobl yn fy rhanbarth, Gorllewin De Cymru. Mae un o fy etholwyr yn methu mynd â'i wraig sydd mewn cadair olwyn allan o'u cartref oherwydd cyflwr y palmentydd o amgylch eu cartref. Pan gysylltodd â'r cyngor, dywedwyd wrtho ei fod ar waelod rhestr hir iawn o atgyweiriadau. Felly, sut y mae eich Llywodraeth yn bwriadu mynd i'r afael â'r ôl-groniad o waith atgyweirio, sy'n cau pobl yn eu cartrefi, yn niweidio eu cerbydau ac yn arwain at anaf personol?
English: We have made this money available to all local authorities immediately in order to address those sorts of issues. Where there are specific issues, I would invite the Member to take that up in writing, either with the local authority or with us directly. But I will say also to the Member that the reason that these backlogs and these funding problems are being faced by local authorities across Wales is because of an austerity programme that is being delivered by a UK Conservative Government, and your party believes that they should go further and reduce funding still further. I disagree with them, and I disagree with you.
Welsh: Rydym wedi sicrhau bod yr arian hwn ar gael i'r holl awdurdodau lleol ar unwaith er mwyn mynd i'r afael â phroblemau o'r fath. O ran materion penodol, buaswn yn argymell bod yr Aelod yn ysgrifennu at ei awdurdod lleol neu atom ni yn uniongyrchol, yn nodi'r materion hyn. Ond dywedaf wrth yr Aelod hefyd fod awdurdodau lleol ledled Cymru yn wynebu'r ôl-groniad a'r problemau ariannu hyn o ganlyniad i raglen o gyni y mae Llywodraeth Geidwadol y DU yn ei gweithredu, ac mae eich plaid yn credu y dylent fynd ymhellach a chyfyngu ar gyllid eto fyth. Rwy'n anghytuno â hwy, ac rwy'n anghytuno â chi.
English: Thank you very much. I have had an opportunity to read your blog, where you discuss local government reform, and I was very pleased initially that you mentioned that the blog was some sort of response to a question that I posed to you in this place a few weeks ago in terms of the kind of style you are going to adopt in dealing with local authorities. I'm very pleased that I have inspired you to at least think about that. The debate about local government reform has been quite fiery at times, and has been going on over many years without any resolution. In reading your blog, it appears that you are willing to put any progress made by your predecessor, Mark Drakeford, to one side, and that you are thinking of starting the whole process once again. So, can I ask: over the past four years, as your Government has attempted to reform local government, what exactly has been achieved?
Welsh: Diolch yn fawr. Rydw i wedi cael cyfle i ddarllen eich blog chi, lle rydych chi'n trafod diwygio llywodraeth leol, ac roeddwn i'n falch iawn, yn y lle cyntaf, eich bod chi'n crybwyll mai ymateb ydyw, o ryw fath beth bynnag, i gwestiwn y gwnes ei ofyn yn fan hyn i chi ychydig wythnosau yn ôl ynglŷn â'r math o steil roeddech chi am ei fabwysiadu pan yn delio efo llywodraeth leol. Ac rwy'n falch iawn fy mod i wedi eich ysgogi chi i feddwl, o leiaf, am hynny i gyd. Mae'r ddadl am ddiwygio llywodraeth leol yn un sydd wedi bod yn danllyd, ac yn un sydd wedi bod yn mynd ymlaen ers blynyddoedd, ond heb unrhyw ddatrysiad. O ddarllen eich blog chi, mae'n swnio fel eich bod chi'n barod i roi unrhyw gynnydd gafodd ei wneud gan eich rhagflaenydd chi, Mark Drakeford, o'r neilltu, ac yn meddwl dechrau eto unwaith eto. Felly, a gaf i ofyn: yn y pedair blynedd diwethaf, wrth i'ch Llywodraeth chi geisio diwygio llywodraeth leol, beth yn union sydd wedi cael ei gyflawni?
English: Llywydd, I'm very pleased that my blog has pleased at least one Member here, and I'm very pleased that she's read it, at least. May I say that what I was trying to say last week when I wrote the blog was to try and establish, and re-establish, a more mature relationship between various governmental parts of Wales, and I don't think that that has been the case over the past decade at all times. It's not true that I have made any kind of decision, as the Member suggested. Local government itself said that it didn't want to progress with the kind of proposals that my predecessor made as regards regional collaboration. That was not my decision; that was local government's decision, and members from local government did discuss that at their seminar in Cardiff last November. So, in writing the blog, I was responding to the stance taken by local government and not saying what my view was.
Welsh: Llywydd, rwy'n falch iawn bod fy mlog wedi plesio o leiaf un Aelod fan hyn, ac rwy'n falch iawn ei bod hi wedi'i ddarllen e o leiaf. A gaf i ddweud hyn: beth roeddwn i'n trio'i ddweud yr wythnos diwethaf pan oeddwn i'n ysgrifennu hynny, oedd trio gosod, ac ailosod, perthynas fwy aeddfed rhwng rhannau gwahanol o'r ffordd rydym ni'n llywodraethu Cymru, ac nid wyf i'n credu bod hynny wedi bod mewn lle drwy'r amser yn ystod y degawd diwethaf. Nid yw'n wir fy mod i wedi gwneud unrhyw benderfyniad o'r fath y mae'r Aelod yn ei ddisgrifio. Mi wnaeth llywodraeth leol eu hunain dweud nad oeddent eisiau cymryd a symud ymlaen gyda'r fath awgrymiadau a chynigion roedd fy rhagflaenydd wedi eu gwneud ynglŷn â gweithio'n rhanbarthol. Nid fy mhenderfyniad i oedd hwnnw, ond penderfyniad llywodraeth leol oedd hwnnw ac roedd aelodau o lywodraeth leol wedi trafod hynny yn eu seminar yng Nghaerdydd ym mis Tachwedd. Felly, wrth ysgrifennu hynny, roeddwn i'n ymateb i beth roedd llywodraeth leol yn ei ddweud ac nid yn dweud beth roeddwn i'n ei ddweud.